2020. gada 20. maijā Rīkojums Nr. 271

Rīgā (prot. Nr. 34 38. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 2 192 204 *euro* apmērā, lai segtu izdevumus, kas radušies saistībā ar Covid-19 uzliesmojumu un tā seku novēršanu, no tiem:

1.  Nacionālajam veselības dienestam ­– finansējumu 672 139 *euro* apmērā, tai skaitā:

1.1.  57 584 *euro* – ambulatorajiem veselības aprūpes pakalpojumiem;

1.2.  57 676 *euro* – stacionārajiem veselības aprūpes pakalpojumiem;

1.3.  556 879 *euro* – laboratorisko izmeklējumu organizēšanai un veikšanai.

2.  Neatliekamās medicīniskās palīdzības dienestam – finansējumu 91 984 *euro* apmērā Covid-19 analīžu paņemšanas mobilo punktu izveidei.

3.  Nacionālajam veselības dienestam ­– finansējumu 1 428 081 *euro* apmērā, laisegtu izdevumus sabiedrībai ar ierobežotu atbildību "Rīgas Austrumu klīniskā universitātes slimnīca", tai skaitā:

3.1.  1 168 912 *euro* – reaģentu komplektu iegādei;

3.2.  10 790 *euro* – video intubācijas komplekta iegādei;

3.3.  47 297 *euro* – būvdarbiem, lai nodalītu pacientu plūsmu un pielāgotu telpas ar Covid-19 inficēto personu veselības aprūpes pakalpojumu nodrošināšanai, un Neatliekamās medicīniskās palīdzības un pacientu uzņemšanas klīnisko telpu remontam;

3.4.  201 082 *euro* – ar Covid-19 inficēto personu asins paraugu paņemšanas, transport­ēšanas piederumu un ārstniecības preču iegādei.

Ministru prezidents A. K. Kariņš

Veselības ministre I. Viņķele